означава устройствата или оборудването, които са предназначени да намаляват аеродинамичното съпротивление на пътните превозни средства, с изключение на кабините с удължена форма;
 (26)„тип система за съхранение на водород“ означава съвкупност от компоненти, които не се различават по такива съществени аспекти като състоянието на съхраняваното водородно гориво или сгъстен газ, номиналното работно налягане, конструкцията, материалите, вместимостта и физическите размери на резервоара, както и конструкцията, материалите и основните характеристики на предпазните клапани по налягане, възвратните клапани и запорните клапани;
 (27)„тип превозно средство по отношение на безопасността на водорода“ означава група от превозни средства, които не се различават по такива съществени аспекти като основната конфигурация и главните характеристики на системата за водородното гориво на превозното средство;
 (28)„тип компонент на водородното оборудване“ означава група от компоненти на водородното оборудване, които не се различават по такива съществени аспекти като състоянието на съхраняваното водородно гориво или сгъстен газ, функцията на компонента и неговата конструкция, материали и физически размери.
 ГЛАВА II
 ОДОБРЯВАНЕ НА ТИПА В СЪОТВЕТСТВИЕ СЪС СЪЩЕСТВЕНИТЕ ИЗИСКВАНИЯ, ОСНОВАНИ НА ПРАВИЛАТА НА ООН
 Член 3
 Заявление за одобряване на типа
 3.В един или повече от случаите, посочени в член 1, параграф 2 от настоящия регламент, заявленията за одобряване на типа на превозно средство, система, компонент или отделен технически възел в съответствие с изискванията, определени в правилата на ООН, включени в приложение II към Регламент (ЕС) 2019/2144, се подават до органа по одобряване на типа от производителите или техни представители, като се използва образецът за информационен документ, включен в приложение I, част 1.
 4.За всички компоненти или отделни технически възли, имащи ЕС или ООН одобрение на типа, които са монтирани в дадено превозно средство или са включени във втори компонент или отделен технически възел, не е необходимо да бъдат изцяло описвани по отношение на техните особености в информационния документ, посочен в параграф 1, ако номерата и маркировките на сертификата за одобрението на типа са включени в информационния документ и съответните сертификати за одобрение на типа с техните приложения са предоставени на органа по одобряване на типа.
 5.Компонентите и отделните технически възли, които имат валидна маркировка за ЕС одобрение на типа, се приемат дори и в случаите, при които са използвани вместо компоненти и отделни технически възли, за които се изисква да са с маркировка за ООН одобряване на типа в съответствие с Регламент (ЕС) No 2019/2144 и делегираните актове и актовете за изпълнение, вследствие от него, с които се определят разпоредби в области, обхванати от правилата на ООН.
 Член 4
 Предоставяне на одобрение на типа
 6.Когато типът на дадено превозно средство, система, компонент или отделен технически възел, представен за одобряване на типа, отговаря на съответните технически изисквания на правилата на ООН, сертификатът за ЕС одобрение на типа, издаден от органа по одобряване на типа в съответствие с член 28, параграф 1 от Регламент (ЕС) 2018/858, е в съответствие с образеца, даден в приложение I, част 2, заедно с попълнения формуляр за съобщение съгласно съответния образец в приложеното правило на ООН, като графата за неговия номер на ООН одобряване на типа се оставя непопълнена.
 7.Всеки компонент или отделен